Leikmenn íslenska karlalandsliðsins í handbolta voru svekktir með tveggja marka tap á móti Portúgal ytra í gærkvöld. Alexander Petersson var sleginn út á fyrstu mínútum leiksins.
Portúgal vann leikinn 26-24 eftir jafnan leik. Leikurinn var hluti af undankeppni EM og um leið undirbúningur fyrir HM sem hefst í Egyptalandi í næstu viku. Ísland var yfir í stöðunni 22-21 en eftir það tóku Portúgalar völdin og unnu leikinn að lokum. Bjarki Már Elísson og Elvar Örn Jónsson voru markahæstir í íslenska liðinu með sex mörk hvor. Elvar átti að auki afar góðan leik í vörn Íslands.
Sagði Elvar Örn Jónsson. Arnór Þór Gunnarsson sem skoraði þrjú mörk í var fyrirliði Íslands í leiknum, en hann var skipaður fyrirliði í gær þar sem Aron Pálmarsson er meiddur og verður ekki með íslenska liðinu neitt í janúar. Yngri bróðir Arnórs er Aron Einar Gunnarsson fyrirliði íslenska fótboltalandsliðsins. Það var því við hæfi að spyrja Arnór eftir leik í gær hvort það væru leiðtogahæfileikar í blóðinu?
En leikurinn tók sinn toll, því á fyrstu mínútum leiksins var Alexander Petersson sleginn í tvígang í andlitið. Í seinna skiptið var brotið afar gróft og varð til þess að Alexander spilaði ekki meira í leiknum.
Sagði Guðmundur Guðmundsson landsliðsþjálfari Íslands. Íslenska liðið ferðast í dag til Íslands og mætir svo Portúgal á ný í EM undankeppninni klukkan fjögur á Ásvöllum í Hafnarfirði á sunnudag.
Leikmenn íslenska karlalandsliðsins í handbolta voru svekktir með tveggja marka tap á móti Portúgal ytra í gærkvöld. Alexander Petersson var sleginn út á fyrstu mínútum leiksins.